Det dufter allerede af brød i Lidl og Netto. Og snart møder kunderne den også i Rema og Fakta, fortæller P4 Nordjylland. - Vi har det allesammen svært i tiden, siger bager Preben Ramskov i Hjallerup. Han er nordjysk formand for de omkring 80 bagere i Danske Bager og Konditormestre. - Jeg tror, der er flere, der lukker, end der allerede har gjort. Det har været et par hårde år, siger han. Hver tredje bagerbutik i Danmark er lukket gennem de sidste ti år, og direktør i analysevirksomheden Retail Institute Scadinavia Henning Bahr vurderer, at den udvikling fortsætter. - Den traditionelle bager, som allerede er udfordret, vil få det svært medmindre, de er specialister og virkelig har en høj kvalitet, siger han.
Bagerbutikker presses hårdt af discountkæder, der sælger nybagt brød